# Artritis

L'artritis (ant. dolor de les juntures) és la inflamació d'una articulació, caracteritzada per dolor, limitació de moviments, inflor de les articulacions i calor local. Existeix un altre terme que es confon amb l'artritis, l'artrosi o osteoartritis, que correspon a un trastorn degeneratiu del cartílag de l'articulació.
Existeixen nombroses malalties i síndromes que poden produir artritis, per exemple:
* Artritis per microcristalls: com la gota o la condrocalcinosi.
* Artritis neuropàtica: produïda per lesions del sistema nerviós, com és el cas de l'artropatia de Charcot.
* Artritis reumatoide i les seues variants: d'origen multifactorial.
* Artritis infecciosa o sèptica: d'origen víric, parasitari, micòtic o bacterià.
* Malalties sistèmiques: com les d'origen cutani (artritis psoriàsica), digestiu (artritis associada a malaltia inflamatòria intestinal), nerviós (artritis neuropàtica)...
* Artritis reactiva: en resposta a factors múltiples.

## Descripció

Artritis significa 'inflamació de l'articulació', i hi ha diferents malalties que l'ocasionen. L'artritis afecta una o moltes articulacions i es caracteritza per produir dolor, rigidesa, inflor i dificultats per a moure les articulacions. Quan en una persona l'artritis afecta més de quatre articulacions perifèriques es diu que presenta una poliartritis. La poliartritis és un dels quadres clínics més importants en reumatologia, ja que es pot presentar en la majoria de malalties reumàtiques inflamatòries. Les artritis poden manifestar-se en persones de totes les edats, des d'infants fins a adults. Alguns tipus d'artritis poden curar-se, però molts són crònics i requereixen tractaments continuats.
L'artritis reumatoide és la malaltia més freqüent que ocasiona poliartritis crònica, i afecta una de cada dues-centes persones (200.000 afectats a l'estat espanyol). Es presenta sobretot entre les dones i sol aparèixer entre els 45 i els 55 anys. Les artritis d'inici infantil o juvenil, quan afecten nens fins als setze anys, són poc habituals, però poden arribar a ser greus perquè, a més, poden alterar el creixement.

## Causes

En alguns casos, l'artritis pot ser deguda a una infecció de l'articulació, generalment per un bacteri, però en la majoria dels casos la causa és desconeguda. En les artritis cròniques inflamatòries hi ha un trastorn del sistema immunitari que indueix la persistència de la inflamació i, probablement, també hi ha una predisposició genètica subjacent.
Els factors mediambientals, com la humitat i el clima, no desencadenen l'artritis, però poden contribuir al fet que es noti més el dolor en les articulacions danyades.

## Símptomes

Els símptomes més habituals i comuns són:
* Inflor i dolor de les articulacions, que millora amb els moviments i empitjora amb el repòs. Totes les articulacions del cos, com les de les mans i les dels peus, els canells, els colzes, les espatlles, el maluc, els genolls i els turmells poden tenir malalties articulars, tot i que segons el tipus d'artritis predominen sobretot en unes o unes altres articulacions; rigidesa articular matinal, que pot tenir una durada variable.
* Dificultat per moure les articulacions afectades; deformació progressiva de les articulacions i pèrdua de la mobilitat articular, i
* Calor i enrogiment de la pell sobre les articulacions afectades. Apareix únicament en les artritis que apareixen de manera molt aguda (com per exemple, la gota), i són típicament absents en les artritis cròniques.
També poden aparèixer altres manifestacions generals en funció del tipus d'artritis, com:
* fatiga
* febre
* pèrdua de pes
* pèrdua de la gana
En els reumatismes crònics inflamatoris no és un fet inusual que a més de les articulacions estigin afectades altres estructures corporals, com els ronyons, els pulmons o el sistema nerviós.

## Diagnòstic

El metge o la metgessa pot realitzar el diagnòstic a partir de l'historial clínic i d'un examen físic de la persona afectada, incloent-hi una exploració de les articulacions. També pot demanar proves més específiques per determinar el tipus d'artritis i descartar-ne altres malalties. Aquestes proves són anàlisis de sang, ultrasonografies, radiografies i exàmens del líquid sinovial (líquid transparent i viscós que lubrifica les articulacions).

## Tractament

Alguns tipus d'artritis, com les d'origen infecciós, tenen un tractament específic i curatiu. Altres malalties, com la gota, es controlen molt bé amb el tractament, però en el cas de les poliartritis cròniques inflamatòries no existeix un tractament curatiu. El que hi ha són medicaments per alleujar-ne els símptomes, com els analgèsics (paracetamol), els antiinflamatoris no esteroidals (ibuprofèn, naproxèn i d'altres) i els glucocorticoides.
En el cas de l'artritis reumatoide, a banda dels fàrmacs per a tractar la simptomatologia, s'utilitzen també medicaments antireumàtics modificadors de la malaltia com metotrexat, sulfasalazina, hidroxicloroquina, certolizumab pegol, iguratimod, leflunomida, etc., que serveixen per a frenar l'activitat inflamatòria. Actualment, també es disposa de fàrmacs biològics, d'ús hospitalari, que s'administren per via subcutània o intravenosa i que s'utilitzen en els casos resistents a altres tractaments.
Si la inflamació articular és persistent, poden realitzar-se infiltracions amb corticoides en la mateixa articulació. En els casos més greus d'artritis, es pot recórrer a la cirurgia per reemplaçar l'articulació.

## Referències

* ↑ Martel-Pelletier, J; Barr, AJ; Cicuttini, FM; Conaghan, PG; Cooper, C; Goldring, MB; et al «Osteoarthritis» (en anglès). Nat Rev Dis Primers, 2016 Oct 13; 2, pp: 16072. DOI: 10.1038/nrdp.2016.72. ISSN: 2056-676X. PMID: 27734845 [Consulta: 11 desembre 2023].
* ↑ Iacobelli, S «Artritis por Cristales: Algunos Avances en la Patogenia y Tratamiento» (en castellà). Reumatología, 2005; 21 (1), pp: 20-22. ISSN: 0716-2235 [Consulta: 11 desembre 2023].
* ↑ Galanis, N; Kyriakou, A; Delniotis, I; Charanidi, P; et al «Charcot arthropathy: The diagnostic dilemma of a painless, destructive joint» (en anglès). Clin Case Rep, 2019 Des 11; 8 (1), pp: 224-225. DOI: 10.1002/ccr3.2603. PMC: 6982512. PMID: 31998525 [Consulta: 12 desembre 2023].
* ↑ Charles, J; Britt, H; Pan, Y «Rheumatoid arthritis» (en anglès). Aust Fam Physician, 2013 Nov; 42 (11), pp: 765. ISSN: 0300-8495. PMID: 24217093 [Consulta: 11 desembre 2023].
* ↑ Marks, M; Marks, JL «Viral arthritis» (en anglès). Clin Med (Lond), 2016 Abr; 16 (2), pp: 129-134. DOI: 10.7861/clinmedicine.16-2-129. PMC: 4868140. PMID: 27037381 [Consulta: 11 desembre 2023].
* ↑ Mortier, C; Mehadji, M; Amrane, S; Demoux, AL; L'Ollivier, C «Schistosomiasis and Recurrent Arthritis: A Systematic Review of the Literature» (en anglès). Pathogens, 2022 Nov 17; 11 (11), pp: 1369. DOI: 10.3390/pathogens11111369. PMC: 9695271. PMID: 36422620 [Consulta: 11 desembre 2023].
* ↑ Ong, DCG; Khan, R; Golledge, C; Smith, RC «Case report: Eumycetoma and mycotic arthritis of the knee caused by Arthrographis kalrae» (en anglès). J Orthop, 2014 Gen 27; 12 (Supl 1), pp: S140-S144. DOI: 10.1016/j.jor.2013.12.004. PMC: 4674515. PMID: 26719609 [Consulta: 11 desembre 2023].
* ↑ Horowitz, DL; Katzap, E; Horowitz, S; Barilla-LaBarca, ML «Approach to septic arthritis» (en anglès). Am Fam Physician, 2011 Set 15; 84 (6), pp: 653-660. ISSN: 1532-0650. PMID: 21916390 [Consulta: 11 desembre 2023].
* ↑ Coates, LC; Helliwell, PS «Psoriatic arthritis: state of the art review» (en anglès). Clin Med (Lond), 2017 Feb; 17 (1), pp: 65-70. DOI: 10.7861/clinmedicine.17-1-65. PMC: 6297592. PMID: 28148584 [Consulta: 12 desembre 2023].
* ↑ Ashrafi, M; Kuhn, KA; Weisman, MH «The arthritis connection to inflammatory bowel disease (IBD): why has it taken so long to understand it?» (en anglès). RMD Open, 2021 Abr; 7 (1), pp: e001558. DOI: 10.1136/rmdopen-2020-001558. PMC: 8055104. PMID: 33863841 [Consulta: 12 desembre 2023].
* ↑ Kwiatkowska, B; Filipowicz-Sosnowska, A «Reactive arthritis» (en anglès). Pol Arch Med Wewn, 2009 Gen-Feb; 119 (1-2), pp: 60-65. DOI: 10.20452/pamw.606. PMID: 19341180 [Consulta: 11 desembre 2023].
* ↑ Nigrovic, PA; Raychaudhuri, S; Thompson, SD «Genetics and the classification of arthritis in adults and children» (en anglès). Arthritis Rheumatol, 2018 Gen; 70 (1), pp: 7-17. DOI: 10.1002/art.40350. PMC: 5805142. PMID: 29024575 [Consulta: 17 desembre 2023].
* 1 2 3 4 5 «La Salut de la A a la Z.». Web. Generalitat de Catalunya, 2013. [Consulta: maig 2013].
* ↑ Goto, M; Hitomi, S; Ishii, T «Bacterial arthritis caused by Leptotrichia amnionii» (en anglès). J Clin Microbiol, 2007 Jun; 45 (6), pp: 2082-2083. DOI: 10.1128/JCM.02441-06. PMC: 1933078. PMID: 17392444 [Consulta: 11 desembre 2023].
* ↑ Azzouzi, H; Ichchou, L «Seasonal and Weather Effects on Rheumatoid Arthritis: Myth or Reality?» (en anglès). Pain Res Manag, 2020 Set 7; 2020, pp: 5763080. DOI: 10.1155/2020/5763080. PMC: 7492902. PMID: 32963656 [Consulta: 15 desembre 2023].
* ↑ Hardal, C; Erguven, M; Saglam, ZA «Systemic juvenile idiopathic arthritis as a fever of unknown origin» (en anglès). North Clin Istanb, 2017 Maig 10; 4 (1), pp: 81-84. DOI: 10.14744/nci.2016.07769. PMC: 5530164. PMID: 28752149 [Consulta: 17 desembre 2023].
* ↑ Kaeley, GS; Bakewell, C; Deodhar, A «The importance of ultrasound in identifying and differentiating patients with early inflammatory arthritis: a narrative review» (en anglès). Arthritis Res Ther, 2020 Gen 2; 22 (1), pp: 1. DOI: 10.1186/s13075-019-2050-4. PMC: 6939339. PMID: 31898524 [Consulta: 15 desembre 2023].
* ↑ Wang, J; Wang, L «Novel therapeutic interventions towards improved management of septic arthritis» (en anglès). BMC Musculoskelet Disord, 2021 Jun 9; 22 (1), pp: 530. DOI: 10.1186/s12891-021-04383-6. PMC: 8191206. PMID: 34107951 [Consulta: 17 desembre 2023].
* ↑ Zhao, Z; Hua, Z; Luo, X; Li, Y; Yu, L; et al «Application and pharmacological mechanism of methotrexate in rheumatoid arthritis» (en anglès). Biomed Pharmacother, 2022 Jun; 150, pp: 113074. DOI: 10.1016/j.biopha.2022.113074. ISSN: 1950-6007. PMID: 35658215 [Consulta: 12 desembre 2023].
* ↑ Suarez-Almazor, ME; Belseck, E; Shea, B; Wells, G; Tugwell, P «Sulfasalazine for rheumatoid arthritis» (en anglès). Cochrane Database Syst Rev, 2000; 1998 (2), pp: CD000958. DOI: 10.1002/14651858.CD000958. PMC: 7047550. PMID: 10796400 [Consulta: 12 desembre 2023].
* ↑ Nazir, AM; Koganti, B; Gupta, K; Memon, MS; et al «Evaluating the Use of Hydroxychloroquine in Treating Patients With Rheumatoid Arthritis» (en anglès). Cureus, 2021 Nov 6; 13 (11), pp: e19308. DOI: 10.7759/cureus.19308. PMC: 8575345. PMID: 34765383 [Consulta: 16 desembre 2023].
* ↑ Mease, PJ «Certolizumab pegol in the treatment of rheumatoid arthritis: a comprehensive review of its clinical efficacy and safety» (en anglès). Rheumatology (Oxford), 2011 Feb; 50 (2), pp: 261-270. DOI: 10.1093/rheumatology/keq285. PMC: 3021948. PMID: 20871129 [Consulta: 16 desembre 2023].
* ↑ Xie, S; Li, S; Tian, J; Li, F «Iguratimod as a New Drug for Rheumatoid Arthritis: Current Landscape» (en anglès). Front Pharmacol, 2020 Feb 26; 11, pp: 73. DOI: 10.3389/fphar.2020.00073. PMC: 7054862. PMID: 32174824 [Consulta: 11 desembre 2023].
* ↑ Wiacek, R; Kolossa, K; Jankowski, T; Jeka, S; Karmowski, A; et al «The efficacy and safety of leflunomide in patients with active rheumatoid arthritis» (en anglès). Adv Clin Exp Med, 2012 Maig-Jun; 21 (3), pp: 337-342. ISSN: 1899–5276. PMID: 23214197 [Consulta: 15 desembre 2023].
* ↑ Agarwal, SK «Biologic agents in rheumatoid arthritis: an update for managed care professionals» (en anglès). J Manag Care Pharm, 2011 Nov-Des; 17 (9 Supl B), pp: S14-S18. DOI: 10.18553/jmcp.2011.17.s9-b.S14. PMC: 10441186. PMID: 22073935 [Consulta: 15 desembre 2023].
* ↑ Cunnington, J; Marshall, N; Hide, G; Bracewell, C; et al «A randomized, double-blind, controlled study of ultrasound-guided corticosteroid injection into the joint of patients with inflammatory arthritis» (en anglès). Arthritis Rheum, 2010 Jul; 62 (7), pp: 1862-1869. DOI: 10.1002/art.27448. ISSN: 1529-0131. PMID: 20222114 [Consulta: 11 desembre 2023].
* ↑ Xu, Y; Zhu, Y; Xu, XY «Ankle joint distraction arthroplasty for severe ankle arthritis» (en anglès). BMC Musculoskelet Disord, 2017 Feb 28; 18 (1), pp: 96. DOI: 10.1186/s12891-017-1457-9. PMC: 5331661. PMID: 28245830 [Consulta: 15 desembre 2023].

## Bibliografia

* Doaré, Elise; Robin, François; Racapé, Hélène; Le Mélédo, Guillaume; Orione, Charles; et al. Features and Outcomes of Microcrystalline Arthritis Treated by Biologics: A Retrospective Study (en anglès). Rheumatol Ther, 2021 Set; 8 (3), pp: 1241-1253. PMID: 34218418. DOI 10.1007/s40744-021-00335-7 [Consulta: 11 desembre 2023].
* Cao, Ziqin; Li, Qiangxiang; Li, Yajia; Wu, Jianhuang. Causal association of leisure sedentary behavior with arthritis: A Mendelian randomization analysis (en anglès). Semin Arthritis Rheum, 2023 Abr; 59, pp: 152171. PMID: 36736025. DOI 10.1016/j.semarthrit.2023.152171 [Consulta: 17 desembre 2023].

## Vegeu també

* Artritis idiopàtica juvenil
* Espondiloartritis anquilosant

## Enllaços externs

* «Artritis». Canal Salut. Generalitat de Catalunya.
* Artritis: Clasificación en 4 grupos Torres, R. 2020 Maig (en castellà)